Darja Kassatkina

Darja Kassatkina (vene keeles Дарья Сергеевна Касаткина; sündinud 7. mail 1997 Togliattis) on Venemaa tennisist. Tema seni kõrgeim koht WTA edetabelis on olnud kaheksas (alates 24. oktoobrist 2022) ning ta on olnud pikka aega Venemaa esireket[viide?]. Darja kasvas sportlikus peres, tema ema oli nooruses edukas kergejõustikus ja isa jäähokis. Venna eeskujul hakkas Darja kuueaastaselt mängima tennist. 14-aastaselt hakkas ta osalema ITF-i turniiridel. Samara Cup oli alles teine ITF-i turniir, millest ta osa võttis, kuid selle ta võitis. Kokku (aastatel 2014–2015) on ta võitnud seitse ITF-i turniiri. Alates 2015. aastast treenis ta Slovakkias Trnavas asuvas tenniseakadeemias Vladimír Pláteníki käe all. WTA turniiridel hakkas ta osalema 2013. aastal ehk 16-aastaselt. 17-aastaselt võitis ta Prantsuse lahtiste meistrivõistluste noorteturniiri. 18-aastaselt jõudis ta WTA edetabelis 32. kohale. Esimese WTA turniiri võitis ta 2017. aastal Charlestonis. 2018. aasta lõpetas Kassatkina Venemaa esireketina[viide?] ning WTA edetabeli kümnendana, aga järgmisel aastal langes WTA edetabeli esisaja lõppu. WTA edetabeli esikümnesse jõudis ta uuesti 2022. aastal, lõpetas aasta kaheksandana ning osales ka WTA aastalõputurniiril, kus kaotas kaks eelringi kohtumist ja edasi ei pääsenud. 2024. aasta juuni lõpus võitis ta üksikmängus Eastbourne'i turniiri, ühtlasi oli see tema esimene WTA turniiri võit muruväljakul. 2024. aasta juuli seisuga on ta üksikmängus võitnud kokku seitse WTA turniiri ja paarismängus ühe WTA turniiri ning teeninud ligi 12 miljonit USA dollarit auhinnaraha. Alates 1. juulist 2024 on ta WTA edetabelis 12. kohal. Charleston Open, aprill 2017 Kremlin Cup (Moskvas), oktoober 2018 Phillip Island Trophy (Melbourne'is), veebruar 2021 St. Petersburg Trophy (Peterburis), märts 2021 Silicon Valley Classic, august 2022 Championnats de Granby, august 2022 Eastbourne International, juuni 2024 Kassatkina treenerid profitennises on olnud alates 2017. aasta lõpust Philippe Dehaes ja seejärel aprillist 2019 kuni veebruarini 2023 Carlos Martinez (varasem Svetlana Kuznetsova treener). 2023. aastast treenib teda Flavio Cipolla. Kassatkina üldkehalise ettevalmistuse treener on tema vend Aleksandr Timkovski, kes on hariduselt jurist ja varem ka selles ametis töötanud. Kassatkina on öelnud, et ta ei allkirjasta ühtki lepingut enne, kui on saanud vennalt sellele õigusliku heakskiidu. Kaia Kanepiga on Kassatkina mänginud WTA turniiridel viiel korral, võitnud neist kaks (2015 Saint-Malos ja 2018 Prantsusmaa lahtistel meistrivõistlustel) ning kaotanud kolm kohtumist (2017 USA lahtistel meistrivõistlustel, 2018 Brisbane'is ja 2021 Melbourne'is). Anett Kontaveidiga on Kassatkina mänginud kahel turniiril (2017 Wimbledonis ja 2020 Cincinnatis) ning mõlemad kohtumised kaotanud. Darja Kassatkina ja Anett Kontaveit olid tipptennisistidena head sõbrannad ning mängisid alates 2019. aastast aeg-ajalt WTA turniiridel koos paarismängu. Intervjuus The Guardianile juulis 2022 mõistis Darja Kassatkina hukka Venemaa agressiooni Ukrainas ja väljendas solidaarsust ukrainlastega. 2022. aastal avalikustas Kassatkina, et tema elukaaslane on varem Eestis elanud ja treeninud iluuisutaja Natalja Zabijako (kes loobus 2014. aastal Eesti kodakondsusest). Kasatkina beats Fernandez in Eastbourne to win first grass-court title WTA koduleht, 29.06.2024. [https://www.wtatennis.com/players/322082/daria-kasatkina#overview Daria Kasatkina, Overview] WTA koduleht. Vaadatud 15.08.2024. Rankings, Singles WTA koduleht. Vaadatud 15.08.2024. Секс с девушкой. Фэтшейминг. Убийства 90-х | звезда тенниса из криминальной столицы ДАША КАСАТКИНА Spordiajakirjanik Sofia Tartakova intervjuu Darja Kassatkinaga, 2021/2022. Video YouTube'is. Vaadatud 14.08.2024. WTA Rankings: Daria Kasatkina Gunnar Leheste. Delfi Wimbledonis | Kontaveiti endine paarismängupartner Darja Kasatkina: Aneti lõpetamine murrab mu südame Delfi Sport, 06.07.2023. Harding, Luke (18 July 2022). "Daria Kasatkina comes out as gay and speaks out against Russian attitudes" Kontaveiti kauaaegne paarismängupartner teatas, et on lesbi: kapis elamine on võimatu Delfi Sport, 19.07.2022. Jon Wertheim. Daria Kasatkina, the world's bravest tennis player CBS News / Sunday Morning, 26.05.2024. Video | Maailma tippmängija Kasatkina üdini avameelne lugu Sportnet.ee, 1. mai 2021 Venemaa tipptennisist: igatsen kodu, aga sinna on võimatu naasta Postimees Sport, 23. aprill 2024